Diari Oficial de la Generalitat Valenciana


Sumari del DOGV 8712, del 08-01-2020 (2019/12438)

RESOLUCIÓ de 18 de desembre de 2019, del director general de Relacions amb les Corts, per la qual es publica el conveni marc entre la Fundació per al Foment de la Investigació Sanitària i Biomèdica de la Comunitat Valenciana (FISABIO) i la Universitat de València (UV).
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8712

Data del DOGV
:   08-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/12225


Data del document
:   18-12-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 de desembre de 2019, del director general de Relacions amb les Corts, per la qual es publica el conveni marc entre la Fundació per al Foment de la Investigació Sanitària i Biomèdica de la Comunitat Valenciana (FISABIO) i la Universitat de València (UV). [2019/12690]  
La Fundació per al Foment de la Investigació Sanitària i Biomèdica de la Comunitat Valenciana (FISABIO) i la Universitat de València (UV) han subscrit, prèvia tramitació reglamentària, el dia 10 d'octubre de 2019, el conveni marc, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 17 de desembre de 2019 i número 1423/2019, procedeix la publicació en el Diari Oficial de la Generalitat Valenciana del conveni marc esmentat, que figura annex a aquesta resolució.  
  
València, 18 de desembre de 2019.- El director general de Relacions amb les Corts: Antonio Torres Salvador.  
  
  
Conveni marc de col·laboració entre la Universitat de València i la Fundació per al Foment de la Investigació Biomèdica de la Comunitat Valenciana (FISABIO)  
  
València, 10 d'octubre de 2019  
  
Reunits  
D'una part, la Universitat de València-Estudi General (d'ara endavant, la UV), amb CIF número I-1886416-D i domicili a l'avinguda de Blasco Ibáñez, número 13, codi postal 46776 València, i en nom i representació seua la rectora, M.ª Vicenta Mestre Escrivà, legitimada per a aquest acte en virtut de l'article 94 dels Estatuts de la Universitat de València, aprovats pel decret 128/2004, de 30 de juliol, del Consell de la Generalitat (DOGV 03.08.2004), i modificats pel decret 45/2013, de 28 de març, (DOGV 6994, 02.04.2013), i facultada a partir del seu nomenament pel Decret 41/2018, de 6 d'abril, del Consell (DOGV 8270, 10.04.2018).  
D'una altra, la Fundació per al Foment de la Investigació Sanitària i Biomèdica de la Comunitat Valenciana (d'ara endavant, la FISABIO), amb CIF I28593119 i seu al carrer de Micer Mascó, 31, 46338 València, que va ser constituïda davant notari el dia 20 d'octubre de 2008 i inscrita en el Registre de Fundacions amb el número de registre 501-V el 13 de gener de 2009, i en el seu nom i representació José Antonio Manrique Martorell, que actua en qualitat de director gerent de la Fundació en virtut de les atribucions que té conferides per escriptura pública de poder atorgada davant el notari de València Alejandro Cervera Taulet el 4 de novembre de 2016 amb el número 3.782 del seu protocol.  
  
Els dos representants es reconeixent mútuament la capacitat jurídica suficient, subscriuen en nom de les respectives entitats aquest conveni de col·laboració i a aquest efecte  
  
EXPOSEN  
I. Que la Llei 14/2011, d'1 de juny, de ciència, tecnologia i innovació constitueix un marc de referència per a promoure la col·laboració de les universitats, les empreses i les entitats amb la finalitat de donar una resposta eficaç a les exigències del canvi tecnològic.  
II. Que la UV és una universitat pública que a més de prestar un servei d'ensenyament superior realitza activitats de formació, investigació i desenvolupament científic i tecnològic i està interessada a col·laborar amb els sectors socioeconòmics per acomplir una de les finalitats de la formació i la investigació: la de la innovació i la modernització del sistema productiu.  
III. Que la FISABIO és una fundació de caràcter assistencial i científic per al cultiu i la difusió del coneixement, el foment, l'impuls i el desenvolupament de la investigació cientificotècnica, sanitària, biomèdica i la cooperació internacional a la Comunitat Valenciana, sense ànim de lucre i sota la tutela del protectorat de la Generalitat Valenciana.  
IV. Que la FISABIO té la finalitat principal de promoure, afavorir, difondre, desenvolupar i posar en pràctica la investigació cientificotècnica i la innovació sanitària i biomèdica en l'àmbit de la Comunitat Valenciana, la prestació assistencial, així com la cooperació per al desenvolupament de països tercers en matèria d'investigació i d'assistència sanitària.  
V. Que la FISABIO, segons l'acord marc de cooperació subscrit amb la Conselleria de Sanitat el 16 de desembre de 2013 (DOGV 7196, 21.01.2014), és una entitat competent per a signar contractes, convenis i acords en els seus aspectes administratius, legals, econòmics i tècnics, relacionats amb les activitats d'investigació, desenvolupament tecnològic i innovació per donar suport a tots els centres que pertanyen a la Conselleria de Sanitat, sempre respectant i actuant en col·laboració amb la resta de fundacions creades per a la investigació. Que aquest acord marc es va prorrogar el 26 de desembre de 2017 (DOGV 8223, 30.01.2018, i DOGV 8224, 31.01.2018).  
  
VI. Que el 24 de maig de 2010 la Fundació de la Comunitat Valenciana per a la Investigació a l'Hospital Universitari Doctor Peset de València i la UV van signar un conveni marc de col·laboració per realitzar conjuntament activitats de formació del personal, investigació científica i desenvolupament tecnològic, intercanvi d'experts i utilització i comercialització entre tercers de tecnologia creada conjuntament, conveni que van renovar el 18 de desembre de 2013 la FISABIO i la UV després de la fusió per absorció de la Fundació de la Comunitat Valenciana per a la Investigació a l'Hospital Universitari Doctor Peset de València per part de la FISABIO.  
VII. Que tant la FISABIO com la UV estan d'acord a continuar amb la col·laboració en els camps científic, tecnològic i educatiu d'interès comú, inclosa la participació en projectes conjunts d'I+D+I, d'àmbit tant autonòmic, com nacional i internacional.  
Tenint en compte tot el que s'ha exposat, la FISABIO i la UV  
  
CONVENEN  
A estrènyer les seues relacions, ajuntar esforços i establir normes àmplies d'actuació que canalitzen i incrementen en un marc preestablert els contactes i les col·laboracions d'acord amb les següents  
  
  
CLÀUSULES  
  
Primera. Objecte del conveni  
Aquest conveni marc de col·laboració té l'objecte d'establir un marc d'actuació per a la col·laboració entre la UV i la FISABIO a fi de potenciar i promoure entre ambdues parts les activitats educatives i culturals, d'investigació científica i de desenvolupament tecnològic, d'intercanvi d'experts, de formació de personal i utilització i comercialització amb tercers de tecnologia creada conjuntament, fomentant la seua regulació amb convenis específics als quals es fa extensiva la totalitat dels pactes d'aquest conveni marc.  
  
  
Segona. Modalitats de col·laboració  
- Execució de projectes i programes d'investigació i desenvolupament entre els instituts i/o centres de la UV i de la FISABIO.  
- Cooperació en programes de formació de personal investigador i tècnic.  
- Assessorament mutu en qüestions relacionades amb l'activitat d'ambdues entitats.  
- Organització i realització d'activitats comunes relacionades amb la promoció social de la investigació i el desenvolupament tecnològic.  
- Intercanvi de personal per temps limitat quan l'índole del treball ho requerisca. La permanència del personal adscrit a la FISABIO en les dependències de la UV i viceversa pels projectes d'investigació o docents que s'executen en cap cas donarà lloc a cap relació contractual amb la institució amfitriona.  
- Totes les altres que siguen considerades d'interès comú dins de les disponibilitats de les parts i de les activitats que constitueixen l'objecte d'aquest conveni marc.  
De conformitat amb l'article 26.3 de laLlei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 11.2 del Decret 176/2014, de 10 d'octubre, del Consell, que regula els convenis que subscriu la Generalitat i el seu registre, aquest conveni marc de col·laboració no comporta obligacions econòmiques per a cap de les parts.  
  
  
Tercera. Durada del conveni  
Aquest conveni entrarà en vigor en el moment de la seua signatura i la seua durada serà de quatre anys, i es podrà prorrogar d'acord amb l'article 49.h de la Llei 40/2015, d'1 d'octubre, de règim jurídic del sector públic, per acord entre les parts, dins del seu període de vigència, amb un mínim d'un mes d'antelació a la seua data de finalització, per un període de quatre anys addicionals.  
La denúncia del conveni marc no afectarà els convenis específics que estiguen pendents de concloure en el moment de presentar la denúncia sense causa motivada.  
  
Quarta. Comissió mixta de seguiment  
Del seguiment d'aquest conveni s'encarregarà una comissió mixta. Aquesta comissió es constituirà en el termini màxim d'un mes comptador des del dia de la signatura del conveni, i els seus membres seran:  
- El gerent de la FISABIO o persona en qui delegue.  
- El vicerector amb competències en matèria d'investigació o persona en qui delegue.  
Les atribucions de la comissió mixta seran les indicades a continuació:  
- Aprovació dels termes específics de cada nova proposta de col·laboració entre les parts, d'acord amb la clàusula quarta.  
  
- Supervisió i seguiment del desenvolupament dels treballs aprovats en el marc d'aquest conveni.  
- Presa de decisions sobre la planificació i les modificacions de les activitats programades.  
- Interpretació del conveni, resolució de discrepàncies, dubtes o conflictes que es presenten en la realització de les activitats.  
La comissió mixta es reunirà almenys cada sis mesos i en tot cas sempre que calga aprovar els termes d'una nova col·laboració entre les parts.  
Quan els membres de la comissió mixta ho estimen pertinent podran assistir a les reunions els investigadors adscrits a qualsevol de les parts que estiguen participant en les activitats d'investigació objecte de tals reunions.  
La presa de decisions de la comissió mixta de seguiment s'adoptaran per unanimitat i es remetrà als membres de la comissió mixta (d'ambdues parts) la còpia de les actes, els acords o els informes de la comissió (article 9.3, paràgraf últim, del decret 176/2014, de 10 d'octubre, del Consell, pel qual es regulen els convenis que subscriu la Generalitat i el seu registre).  
  
Cinquena. Aprovació de les col·laboracions específiques  
Cada projecte i/o programa d'actuació en el marc d'aquest conveni serà objecte d'un conveni específic que haurà de complir el Decret 176/2014, de 10 d'octubre, del Consell i contindre, com a mínim, els apartats següents:  
a) Definició de l'objectiu que es persegueix.  
b) Nom de les persones, una per cada part, que es designaran per mutu acord, que es responsabilitzen de la marxa del conveni.  
c) Exposició de pla de treball, que inclourà les diferents fases d'aquest, l'entitat responsable del desenvolupament de cadascuna d'elles i la cronologia del desenvolupament.  
d) Còpia, si escau, de l'aprovació de l'actuació/projecte per part de les comissions o comitès que siguen preceptius segons la normativa vigent sobre aquesta qüestió.  
e) Pressupost total, mitjans materials i humans que requerisca l'activitat, amb l'especificació de les aportacions de cada entitat i, si escau, el pressupost que corresponga a cadascuna.  
f) Referència específica a les instal·lacions en què es realitzarà l'activitat objecte del conveni.  
g) Persones que es faran càrrec, si escau, de la coordinació entre la UV i la FISABIO en matèria de riscos laborals.  
h) Normes per a la coordinació, execució i seguiment del projecte.  
  
i) Regulació de la titularitat dels drets de propietat intel·lectual/industrial, si escau, i de les condicions d'explotació.  
j) Adscripció i/o propietat dels béns immobles o equips adquirits o construïts en el marc d'un projecte conjunt.  
Cadascuna de les noves actuacions de col·laboració que sorgisca en el període de vigència del conveni l'haurà d'aprovar la comissió mixta de seguiment abans de començar.  
  
  
Sisena. Mitjans aportats i equipament  
El material i els béns d'equip aportats per una de les parts en un projecte comú seran sempre de la seua propietat. La propietat dels béns immobles o dels equips adquirits en el marc d'un projecte comú serà determinada en cada cas en el conveni específic corresponent.  
  
  
Setena. Normes de funcionament  
Les col·laboracions derivades d'aquest conveni marc, aprovades per la comissió mixta de seguiment, quedaran sotmeses a les normes indicades ací i a les que s'acorden per a cadascun dels convenis específics, tenint en compte la naturalesa de la col·laboració i el centre on es realitze cada activitat.  
  
Huitena. Resultats de la investigació  
Es consideraran resultats de la investigació tota la informació o material, protegits o no, que provinguen del desenvolupament de cada actuació específica de col·laboració en el marc d'aquest conveni. Els drets sobre aquests resultats hauran d'estar regulats en el corresponent document aprovatori de l'activitat, i en tot cas correspondran a la UV i/o a la FISABIO en un percentatge que s'establirà d'acord amb la contribució de cadascuna de les institucions signatàries.  
Els responsables científics de cada actuació específica en el marc d'aquest conveni elaboraran una memòria anual en la qual es recollirà l'activitat investigadora que s'haja fet, la qual es presentarà a la comissió mixta. Els resultats d'investigació s'inclouran en la memòria d'investigació de la UV i de la FISABIO.  
  
Novena. Modificació i resolució del conveni  
Les parts podran modificar o resoldre aquest conveni de mutu acord i per escrit en qualsevol moment dins del seu període de vigència, d'acord amb l'article 12 del decret 176/2014, de 10 d'octubre, del Consell, que regula els convenis que subscriu la Generalitat i el seu registre, i es regirà pels mateixos tràmits que els previs a la subscripció del conveni inicial.  
Igualment, cadascuna de les parts podrà rescindir aquest conveni en cas que es done alguna de les causes següents:  
1. Per cas fortuït o força major.  
Si per aquest motiu alguna de les parts es veu obligada a resoldre el conveni, haurà de comunicar-ho de forma fefaent a l'altra part.  
2. En cas d'incompliment per l'altra part de totes o de part de les obligacions del conveni.  
Quan una de les parts considere que l'altra part està incomplint els compromisos adquirits en el conveni, li ho notificarà mitjançant mètode de comunicació fefaent i indicarà les causes que originen aquest incompliment. L'altra part haurà d'esmenar l'incompliment en un termini de trenta dies, comptadors des de la data de recepció de la notificació. En cas que la part que incomplisca el conveni no faça la correcció escaient, l'altra part podrà resoldre el conveni.  
En qualsevol dels casos de resolució del conveni, no afectarà els convenis específics que estigueren pendents de conclusió en aquest moment.  
  
Desena. Protecció de dades  
Les parts compliran la normativa en matèria de protecció de dades personals i garantia dels drets digitals, Llei orgànica 3/2018, de 5 de desembre, de protecció de dades personals i garantia dels drets digitals i reglament (UE) 2016/679, del Parlament Europeu i del Consell, de 27 d'abril de 2016, de protecció de dades (RGPD).  
  
  
Onzena. Transparència  
El text íntegre del conveni es publicarà (tret que no siga possible per raons de confidencialitat), una vegada subscrit, en la pàgina web de la FISABIO en el termini de deu dies hàbils, comptadors des del dia de la inscripció del conveni en el Registre de Convenis de la Generalitat, per aplicació dels articles 9.1.c i 10.3 de la llei 2/2015, de 2 d'abril, de la Generalitat, de transparència, bon govern i participació dels ciutadans de la Comunitat Valenciana, i els articles 3.4 i 12.2 del decret 105/2017, de 28 de juliol, del Consell, que desenvolupa la llei citada.  
I d'acord amb l'article 20 del decret 176/2014, del 10 d'octubre, del Consell, es publicarà en el DOGV dins dels deu dies següents al dia de la seua inscripció en el Registre de Convenis de la Generalitat Valenciana.  
  
Dotzena. Resolució de controvèrsies  
Les parts es comprometen a intentar resoldre de manera amistosa qualsevol desacord que puga sorgir en el desenvolupament del conveni a través de la comissió mixta de seguiment de què tracta la clàusula quarta, adoptant les decisions per unanimitat.  
En cas de conflicte per divergències en la interpretació o execució del conveni, les parts acorden sotmetre's a la normativa processal específicament aplicable.  
  
I en prova de conformitat amb tot el que s'ha exposat, signen per duplicat aquest conveni al lloc i en la data indicades dalt.  
  
Per la Universitat de València-Estudi General: M.ª Vicenta Mestre Escriva.  
  
Per la Fundació per al Foment de la Investigació Biomèdica de la Comunitat Valenciana (FISABIO): José Antonio Manrique Martorell.